Diari Oficial de la Generalitat Valenciana


Sumari del DOGV 4280, del 27-06-2002 (2002/6317)

ORDRE de 28 de maig de 2002, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, per a ser usat com a centre d'ensenyament secundari, el dret de propietat que es té sobre l'immoble situat a Pilar de la Horadada (Alacant) avinguda Reina Sofía.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6317


Data del document
:   28-05-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pilar de la Horadada
    * cultura regional
    * propietat immobiliària

ORDRE de 28 de maig de 2002, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, per a ser usat com a centre d'ensenyament secundari, el dret de propietat que es té sobre l'immoble situat a Pilar de la Horadada (Alacant) avinguda Reina Sofía. [2002/6317]
  
Mitjançant escriptura pública de cessió gratuïta de 15 de maig de 2002, autoritzada pel notari de València, senyor Diego Simó Sevilla, protocol número 1432, la Generalitat Valenciana va adquirir el dret de propietat sobre l'immoble de 11.371 m², situat a Pilar de la Horadada (Alacant) avinguda Reina Sofía, que consta en l'Inventari General de Béns i Drets de la Generalitat Valenciana amb el codi A02/03/902/0002 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat, per a ser destinat a centre d'ensenyament secundari.
  
En virtut de tot això, i d'acord amb el que disposen els articles 61 i 63 del text legal mencionat,
  
ORDENE
  
Primer
  
Afectar al domini públic de la Generalitat Valenciana, per a ser usat com centre d'ensenyament secundari, el dret de propietat que es té sobre l'immoble situat a Pilar de la Horadada (Alacant), avinguda Reina Sofía, d'11.371 m² de superfície, que consta en l'Inventari General de Béns i Drets de la Generalitat Valenciana amb el codi A02/03/902/0002. Confronta: nord, amb el carrer de Miguel Servet; sud, amb l'avinguda de la Reina Sofía; est, amb el carrer de Pilar Pérez Aguirre, i oest, amb camí de servici d'Iryda.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura i Educació l'exercici de les competències demanials sobre este, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 28 de maig de 2002
  
El conseller d'Economia, Hisenda i Ocupació
  
VICENTE RAMBLA MOMPLET